Services μηχανισμών

Απόγευμα Κυριακής, μετά από ένα κουραστικό μακρινό διήμερο, όχι όμως και απαραίτητα αποδοτικό ψάρεμα, γυρνάς σπίτι και το μόνο που θέλεις να κάνεις είναι να απλώσεις τα κομμάτια σου αποδώ και αποκεί για καμιά δυο μέρες για να συνέλθεις! Και ενώ εσύ σχεδιάζεις τον καθαρισμό και συμμάζεμα των πολύτιμων εργαλείων σου για αύριο, βλέποντας τι έκανε η ομαδάρα ή ο Σουλεϊμάν, κάποιος άλλος έχει άλλα σχέδια για σένα την ίδια μέρα. Ποιος; Η τύχη φυσικά, η οποία ξαφνικά σου παρουσιάζει άλλες επείγουσες υποχρεώσεις που πρέπει να γίνουν είτε το θέλεις είτε όχι και η μέρα που έλεγες ότι θα τα συμμαζέψεις δεν έρχεται ποτέ!!! Αυτό βέβαια δε συμβαίνει με όλους, γιατί υπάρχουν και αυτοί που με το καθάρισμα βγάζουν καντήλες οπότε και δεν σκάνε για τον εξοπλισμό τους και ξένοιαστοι συνεχίζουν την διασκέδαση τους. Ώπα ρε μεγάλε, δραγάτη στην ξεκούραση μας θα σε βάλουμε;;; Θα μου πεις! Εντάξει θα σου το θέσω διαφορετικά παραθέτοντάς σου κάποιες φωτογραφίες μήπως και σε ευαισθητοποιήσω, σαν τις φωτογραφίες των ατυχημάτων ένα πράμα… Τώρα που είδες τα αποτελέσματα πάμε να δούμε λίγα απλά βήματα για την διατήρηση του μηχανισμού σε καλή κατάσταση. Βήμα 1ο : Με μία νωπή πετσέτα ή πανί, ό,τι πιο πρόχειρο και με γλυκό νερό, τον σκουπίζουμε. Όσο πιο σχολαστικά, τόσο το καλύτερο. Αν δεν προλαβαίνουμε όταν μαζεύουμε τα πράγματα μας, τον τυλίγουμε με το νωπό πανί και τον βάζουμε σε μία σακούλα και όχι στο σακούλι του ή την θήκη του, για αυτονόητους λόγους. Αυτό που κάνει η σακούλα είναι να τον κρατάει νωπό και μαζί με αυτόν και την πιθανή βρωμιά από δολώματα, τα ψάρια ή τα σάντουιτς (μη γελάτε το έχω δει και αυτό) που φεύγει ευκολότερα όταν είναι νοτισμένη. ΠΡΟΣΟΧΗ! Το κόλπο με τη σακούλα το κάνουμε μόνο όταν πρόκειται να τον καθαρίσουμε στο σπίτι, γιατί αν τον ξεχάσουμε μέσα στην σακούλα για μεγάλο διάστημα η υγρασία θα εισχωρήσει παντού. Βήμα 2ο Γυρνώντας στο σπίτι και αφού αποφασίσουμε να τον καθαρίσουμε και να τον λαδώσουμε λίγο τότε αφαιρούμε την μπομπίνα και αν είναι οπισθόφρενος με κουμπί στην μπομπίνα, τότε μπορούμε να την βάλουμε στο νερό αρκεί να μην την  καλύψουμε ολόκληρη με το νερό (βλέπε φωτό 3), αν είναι μπροστόφρενος τότε με την παλάμη μας καλύπτουμε τα φρένα και με τον δείκτη του άλλου χεριού φράζουμε την τρύπα του άξονα από την κάτω πλευρά της και την βάζουμε, κρατώντας την έτσι, κάτω από τρεχούμενο χλιαρό νερό. (βλέπε φωτό 4). Με μία παλιά οδοντόβουρτσα ή σκληρό πινελάκι (που δεν μαδάει) αφαιρούμε ό,τι ξένο σώμα ή βρωμιά δεν αφαίρεσε η πετσέτα μας. (βλέπε φωτό 5 -6 -7) Μην υπερβάλλετε στο βούρτσισμα και τα σπρώξετε εκεί που δεν πρέπει, ειδικά την άμμο. Με ένα κατσαβίδι λασκάρουμε την βίδα του ρόλλερ μία με δύο στροφές, το πολύ και βρέχουμε με λίγο χλιαρό νερό το ρόλλερ για να διώξει το αλάτι. If you enjoyed this post and you would certainly like to receive additional details concerning Way 2 Fish kindly browse through our own internet site. Το στεγνώνουμε με χαρτί κουζίνας που είναι πιο απορροφητικό από το πανί και το αφήνουμε να στεγνώσει καλά. (βλέπε φωτό 8). Αφού στεγνώσει στάζουμε πάνω του δύο με τρεις σταγόνες λεπτού λαδιού (το λάδι της ραπτομηχανής είναι καλό αν δεν μπορούμε να βρούμε κάποιο πιο ειδικό)(βλέπε φωτό 9). Λάδι θα βάλουμε και στους βραχίονες του ρότορα (βλέπε φωτό 10) Σειρά έχει τώρα ο άξονας. Αφού τον σκουπίσουμε με χαρτί, στάζουμε και εδώ δύο με τρεις σταγόνες λάδι και γυρνάμε τον ρότορα ώστε να κινηθεί ο άξονας πάνω κάνω λίγες φορές και να πάει το λάδι παραμέσα.(βλέπε φωτό 11) Αφού αφαιρέσουμε την μανιβέλα, θα στάξουμε λάδι στον μοχλό της αντεπιστροφής και στο κενό ανάμεσα στο σώμα και την οπή που βάζουμε την μανιβέλα( εκεί έχει ρουλεμάν ή κουζινέτο) και φυσικά σε όλα τα κινητά μέρη της μανιβέλας (βλέπε φωτό 12 -13). Αφού τελειώσαμε με τα παραπάνω σκουπίζουμε καλά με χαρτί ή ένα απορροφητικό πανί και τον βάζουμε στην θέση του μακριά από υγρασία ή πηγές θερμότητας. Αυτό ήταν! Ελπίζω να μην κουραστήκατε από την διαδικασία και να το ευχαριστηθήκατε! Αυτός πάντως που το ευχαριστήθηκε είναι ο μηχανισμός σας και να είστε σίγουροι ότι θα σας το ανταποδώσει με τον καλύτερο τρόπο. Δείτε όλα τα είδη αλιείας.